Hirurgija trbušnog zida

Hirurgija trbušnog zida 

 Hernije 
Hirurgija trbušnog zida prije svega podrazumijeva tretman hernija (latinski hernia). Sinonimi koji se koriste su kila, bruh (njemački Bruch ili zaboravljene riječi kao prodor. Rijeđe se bavi kožnim tumorima koji uglavnom pripadaju domenu plastične hirurgije. Hernija predstavlja nenormalnu protruziju jednog anatomskog prostora u drugi ili prema vani. Prisustvo hernija može biti praćeno bolom, pokazati se kao vidljiva izbočina a u sebi može sadržavati preperitonealno masno tkivo ili organ. To mogu biti crijeva ili želudac kod hijatalne hernije koji se tada nalazi u grudnoj duplji.

Najčešće se javljaju slijedeće kile koje su u vezi sa abdominalnom dupljom:

Hernia inguinalis
Hernia femoralis 
Hernia umbilicalis
Hernia incisionalis (kila nakon operativnog reza)
Hernia epigastrica
Hernia lumbalis
Hernia hiatalis

Dijagnostika hernija
Za dijagnostiku hernija se obično koristi fizikalni pregle a u rijetkim slučajevima UZ pregled, CT ili MRI trbušnog zida u situacijama kada je dijagnoza upitna.

Tretman hernija
Bez obzira na uzrok ili lokaciju tretman kile je uvijek operativni. Prije operacije se uradi preoperativna priprema, pacijent uradi osnovne laboratorijske nalaze, pregled pulmologa i interniste i pregled interniste koji donosi odluku o operativnom riziku i mogućim metodama anestezije. Koristi se lokalna, spinalna ili opća anestezija. Operativni zahvat podrazumijeva šivanje oslabljenog tkiva i/ili ugradnju polipropilenske mrežice (polimer propilena). Postoje i druge mrežice koje se zbog cijene rijeđe koriste. Funkcija mrežice je zamjena oslabljenog tkiva a u mrežicu urasta vezivno tkivo koje čini barijeru kroz koja unutarnji organi ne mogu izaći.

   CH3     H             CH3   H   CH3   H
     \    /               |    |    |    |
      C==C       ->    -- C -- C -- C -- C --
     /    \               |    |    |    | 
    H      H              H    H    H    H

  propilen monomer      polipropilen polimer

Postoperativni tok

Postoperativno pacijenti treba da izbjegavaju fizičko naprezanje dokle god traje stvaranje ožiljka i zarastanje tkiva.Nakon par mjeseci pacijent može raditi sve normalne životne aktivnosti. Ekstremni fizički napori treba da se izbjegavaju.

Recidivi

Recidiv označava povratak nekog oboljenja. U zadnje vrijeme se recidivi rijetko javljaju (manje od 5% slučajeva) zahvaljujući mrežicama koje su se masovno počele koristiti u zadnjih deset godina.

 Također pogledajte 
Prolen

 Reference 

 Vanjski linkovi 

Kategorija:Hirurgija